Here is a page extracted from Wikipedia that may contain CSS, HTML, and a lot of unformatted text.

Title: Mallos d'Agüero
Content: Os mallos d'Agüero son unas formacions cheolochicas consistents en unas penyas de parez verticals, ditas mallos, situadas en a localidat aragonesa d'Agüero, en a Plana de Uesca, bels 48 km a o norueste de Uesca capital, en as sierras exteriors d'o Prepireneu aragonés.

En noviembre de 2016, o Gubierno d'Aragón aprebó a declaración d'o Molimento Natural d'os Mallos de Riglos, Agüero y Penya Rueba.

Cheolochía 
Igual que atras formacions parellanas d'a redolada como os mallos de Riglos, os mallos d'Agüero son formaus mas que mas d'almendrons d'entre l'Eocén y o Miocén, orichinaus por l'acumulación por sedimentación de particlas solidas procedents d'a destrucción d'os relieus pirenencos, depositaus aquí por o río Galligo, formando un gran cono de dechección. Posteriorment o viento y l'augua erosionoron istos materials deixando as formas que veyemos en l'actualidat.

Toponimia 
Os prencipals mallos son:
 Penya Sola, con mas de 200 metros d'altaria en a suya versant ueste ye un monolito visible mesmo dende Riglos.
 Penya Salinero.
 Mallo d'o Castiello, por trobar-se a o suyos piez o castiello d'Agüero.
 Mallo d'as Crabas.
 Cabezón de Mosén Pedro.
En as suyas parez se troban a cueva d'a Reina, que fería referencia a Berta d'Aragón, y a cueva d'os chitanos.

Referencias

Vinclos externos 

  Los Mallos de Agüero. Turismo Plana de Uesca.
  Los Mallos de Agüero en www.descubrehuesca.com.
  Agüero: mallos, historia y toponimia

Agüero
Agüero